Fakultet elektrotehnike u Tuzli

Fakultet elektrotehnike u Tuzli jest visokoškolska ustanova i članica Univerziteta u Tuzli.
Od 2025. dekan fakulteta je  Mensur Kasumović.
 Historija 

Odjeljenje Elektrotehničkog fakulteta iz Sarajeva u Tuzli osnovano je u julu 1972. Prva generacija od 135 studenata upisana je u akademsku 1972/1973. godinu. Fakultet elektrotehnike u Tuzli kao samostalna obrazovna ustanova osnovana je 1976. i već tada broji 361 studenta.

Od decembra 1988. Fakultet posluje pod nazivom Fakultet elektrotehnike i mašinstva u Tuzli. Od 22. 9. 1999. Fakultet elektrotehnike i mašinstva razdvojen je na dvije organizacione jedinice, Fakultet elektrotehnike i Mašinski fakultet.

 Studijski programi 
Studij na Fakultetu elektrotehnike u Tuzli usklađen je sa bolonjskim principom i organizovan u sva tri ciklusa.

Na dodiplomskom ciklusu studija (I ciklus studija) trenutno postoji sljedećih 5 programa:

 Automatika, robotika i industrijska informatika (AR)
 Elektroenergetske mreže i sistemi (EEMS)
 Elektrotehnika i sistemi konverzije energije (ESKE)
 Računarstvo i informatika (RI)
 Telekomunikacije i informacione tehnologije (TK)

Do akademske 2011/2012. na fakultetu je postojalo tri odsjeka da bi od naredne akademske godine studij podijeljen na trenutnih pet studijskih programa. Smjerovi ESKE i EEMS su nastali podjelom nekadašnjeg smjera EE, a smjerovi RI i AR su nastali podjelom smjera TI. Smjer KOM je ostao nepodjeljen, ali je promijenio ime u telekomunikacije (TK).

 Također pogledajte 
 Univerzitet u Tuzli
 Elektrotehnički fakultet u Sarajevu

 Reference 

T
*
Kategorija:Obrazovanje u Tuzli
Kategorija:Obrazovne institucije osnovane 1972.